Reklamacija na račun za električnu energiju zbog uvećanog iznosa računa
Račun za električnu energiju može biti veći iz različitih razloga. Ako ne možete da utvrdite zbog čega je iznos računa uvećan ili sumnjate da obračun nije pravilno izvršen, imate pravo da podnesete reklamaciju i zatražite proveru obračuna i obrazloženje načina na koji je račun formiran. 
Kome se obraćate?
Reklamacija se podnosi Elektroprivredi Srbije AD, kao snabdevaču električnom energijom.
Reklamaciju možete podneti:
· na šalteru EPS-a; 
· poštom; 
· elektronskom poštom. 
Postupak podnošenja reklamacije detaljno je opisan u dokumentu „Upustvo za podnošenje reklamacije“.
Kada je korisno podneti reklamaciju?
Preporučujemo da reklamaciju podnesete ako:
· je račun znatno veći nego u prethodnim obračunskim periodima; 
· nije došlo do promene vaših navika u potrošnji električne energije; 
· ne možete da utvrdite zbog čega je račun uvećan; 
· smatrate da obračun nije izvršen pravilno. 

Napomena: Prva strana ovog dokumenta sadrži uputstvo za korišćenje alata. Prilikom slanja Elektroprivredi Srbije koristite samo obrazac sa druge strane, nakon što popunite svoje podatke.








Obrazac reklamacije:
Predmet: Reklamacija na račun za električnu energiju zbog uvećanog iznosa računa
Poštovani,
Podnosim reklamaciju na račun za električnu energiju za obračunski period ____________________, jer je iznos računa znatno veći u odnosu na moje uobičajene račune, a nije mi poznat razlog zbog kojeg je došlo do uvećanja.
Podaci o mernom mestu:
Adresa: ______________________
ED broj: _____________________
Šifra kupca: _________________
Šifra mernog mesta:______________
Naplatni broj: _______________
Molim da:
1. proverite ispravnost obračuna električne energije; 
2. dostavite obrazloženje razloga zbog kojih je račun za navedeni obračunski period uvećan; 
3. ukoliko je za obračun korišćena procenjena potrošnja ili izvršena korekcija obračuna, dostavite podatke na osnovu kojih je obračun izvršen; 
4. ukoliko postoji sumnja u ispravnost očitavanja ili rada brojila, od Elektrodistribucije Srbije zatražite proveru očitavanja i ispravnosti rada brojila, kao i preduzimanje mera iz njene nadležnosti ukoliko se utvrdi nepravilnost; 
5. ukoliko se utvrdi nepravilnost koja utiče na obračun električne energije, izvršite ispravku obračuna i dostavite korigovani račun; 
6. dostavite mi pisani odgovor u zakonskom roku. 
Uz reklamaciju dostavljam:

Molim da mi odgovor dostavite na e-mail ______________________ ili poštom na adresu ______________________.
S poštovanjem,
_____________________

